OpenLLM-France/wikimedia huggingface dataset:
# Psusennes II

Psusennes II (Titkheperure o Tyetkheperre, grec Ψουσέννης o Hor-Pasebakhaenniut II, egipci ḥr-p3-sb3-ḫˁỉ-<n>-nỉwt fou el darrer faraó de la dinastia XXI. El seu nom reial vol dir "Imatge de la transformació de Ra". És considerat el mateix personatge que el gran sacerdot d'Amon Psusennes III. Fou per tant a més de faraó (successor de Siamon), gran sacerdot d'Amon a Tebes, i era fill de Pinedjem II i d'Istemkheb. La seva filla Maatkare fou la gran esposa reial d'Osorkon I. Manetó li atribueix un regnat de 14 anys (en una còpia 35), però els experts s'inclinen a pensar que en són 15 (vers 967 a 953 aC) i més modernament s'ha establert la hipòtesi de 24 anys (967-943 aC).
Va construir la seva tomba a Tanis a la necròpolis reial arranjada dins el gran temple d'Amon; però la tomba no ha pogut ser identificada precisament. El cos del rei fou trobat a l'antecambra de la tomba del seu ancestre Psusennes I per Pierre Montet el 1940, molt damnada per les condicions d'humitat existents (reduïda a esquelet), i que hauria estat portada allí en una data desconeguda pels sacerdots de Tanis, per preservar-la del saqueig (la tomba de Psusennes I feia funcions d'amagatall de mòmies reials). La mòmia estava al costat de la de Sheshonq II. El sarcòfag en el que el rei hauria estat enterrat devia ser de fusta i es va podrir oper degradació com tota la matèria orgànica de la tomba. S'hi van trobar vasos canopis i alguns ushebtis (poteria fragmentada) portant el seu nom el que va permetre la seva identificació. Un gran nombre dels servidors funeraris del rei, descoberts a Tanis, presenten característiques femenines. De les vora 400 figures funeràries del rei només una petita part ha arribat al Museu d'Antiguitats Egípcies i a col·leccions privades i la resta va desaparèixer als anys 1940.
# Lipovec (Banská Bystrica)

* No s'ha de confondre amb Lipovec (Žilina).
Lipovec és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1413.
# Reacció d'hidratació

Una reacció d'hidratació en química orgànica és una reacció química en la qual un grup hidroxil (OH$^−$) i un catió d'hidrogen (un protó àcid) són afegits a dos àtoms de carboni enllaçats covalentment junts en l'enllaç carboni carboni que fa un grup funcional alquè. Aquesta reacció normalment es fa en una solució aquosa fortament àcida. La hidratació difereix de la hidròlisi en el fet que la hidròlisi separa el component que no és l'aigua en dos components. La hidratació deixa intacte el component que no és aigua.
L'equació química general d'aquesta reacció és la següent:
    RRC=CH₂ in H₂O/acid → RRC(-OH)-CH₃
n el primer pas, el protó àcid enllaça amb el carboni menys substituït del doble enllaç seguint la regla de Markóvnikov. En el segon pas una molècula de H₂O enllaça amb l'altre carboni més altament substituït. L'àtom d'oxigen en aquest punt té tres enllaços i porta càrrega positiva. Una altra molècula d'aigua ve i agafa el protó extra.
Reaccions conceptualment similars inclouen:
* hidroaminació
* hidroalcoxilació
* hidrosililació
* hidrohalogenació

## Mecanisme

Aquest és un exemple del mecanisme de la reacció d'hidratació d'1-metilciclohexè a 1-metilciclohexanol.
# Pakhrà

El Pakhrà - Пахра (rus) - és un riu de Rússia, afluent per la dreta del Moskvà. Passa per l'óblast de Moscou.
Té una llargària de 135 km i ocupa una superfície de 2.580 km². Neix a uns 50 km al sud-oest de Moscou i es dirigeix cap a l'est per desembocar al Moskvà al sud-est de la capital russa, prop de Miatxkovo.
Es glaça des de novembre-desembre fins a març-abril. Els seus afluents principals són els rius Moixa i Desnà; i les ciutats més importants per on passa són Podolsk i Gorki Léninskie.
# Kasan

Kasan fou una ciutat a la Vall de Fergana. Era la més petita de les set principals ciutats del país. Estava situada al nord d'Akhsi i com aquesta estava al nord del riu Sihun (Sirdarià) on només hi havia dues de les set ciutats. Estava dotada de notables jardins i hortes i tenia un clima excel·lent.

## Referències

* Babur-name
# Morph target animation

La Morph target animation o (per-vertex animation) és un procés de gràfics 3D per ordinador, que de vegades és una alternativa a l'animació d'esquelet. És molt utilitzada en l'animació dels videojocs en 3D.

## Vegeu també

* Morphing
* Videojoc
* Skeletal animation
* Gràfics 3D per ordinador
Viccionari
# Publi Servili Vàtia Isàuric

Publi Servili Vàtia Isàuric és el nom dels següents personatges:
* Publi Servili Vàtia Isàuric (cònsol 79 aC), cònsol el 79 aC, va rebre el malnom d'Isàuric.
* Publi Servili Vàtia Isàuric (cònsol 48 aC), cònsol romà, fill de l'anterior.
# Lutúhine

Lutúhine (en ucraïnès: Лутугине, en rus: Лутугино, Lutúguino) és una ciutat del raion de la província de Luhansk a Ucraïna, situada actualment a zona ocupada República Popular de Luhansk de la Rússia. Va servir com a centre administratiu de Lutúhine abans de la seva abolició el 2020. Població: 17.134 (2021), 17.989 (2013).
A partir de mitjans d'abril de 2014, els separatistes prorussos van capturar diverses ciutats de l'óblast de Luhansk, inclosa Lutúhine. El 27 de juliol de 2014, les forces ucraïneses van afirmar que les tropes ucraïneses havien entrat a la ciutat. Des del 2015, Lutúhine ha estat ocupada com a part de la República Popular de Luhansk.

## Demografia

Llengua nativa segons el cens d'Ucraïna de 2001:
* Rus 56,93%
* Ucraïnès 42,35%
* armeni 0,26%
* Belarús 0,06%

## Galeria

* Església de Lutúhine
* Monument a L.I. Lutuhin, fundador de la ciutat

## Referències

* ↑ «Donbass defenders put WWII tank back into service».
* ↑ «Specter of violence in eastern Ukraine keeps voters from polls - May. 24, 2014», 24-05-2014.
* ↑ «ATO forces take over Debaltseve, Shakhtarsk, Torez, Lutuhyne, fighting for Pervomaisk and Snizhne underway - ATO press center».
* ↑ Error: hi ha títol o url, però calen tots dos paràmetres.«» (en russian). Luhansk People's Republic. Arxivat de l'original el 4 febrer 2016. [Consulta: 21 desembre 2015].
* ↑ «Home». ukrcensus.gov.ua.
# Lipovka (Bélgorod)

* Per a altres significats, vegeu «Lipovka».
Lipovka - Липовка (rus) - és un poble (un khútor) de l'óblast de Bélgorod, a Rússia. El 2010 tenia 35 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Raspes del Castell

Les Raspes del Castell són unes costes de muntanya del terme municipal de la Torre de Cabdella, al Pallars Jussà, en el territori del seu terme primigeni.
Estan situades al vessant nord del Castell de Rus, al nord-oest del Tuc de la Mina.

## Enllaços externs

* Institut Cartogràfic de Catalunya
# Pakala Village

Pakala Village és una concentració de població designada pel cens dels Estats Units a l'estat de Hawaii. Segons el cens del 2000 tenia 478 habitants.

## Demografia

Segons el cens del 2000, Pakala Village tenia 478 habitants, 150 habitatges, i 121 famílies La densitat de població era de 79,04 habitants per km².
Dels 150 habitatges en un 25,3% hi vivien nens de menys de 18 anys, en un 64,0% hi vivien parelles casades, en un 10,0% dones solteres, i en un 19,3% no eren unitats familiars. En el 18,0% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,66.
Per edats la població es repartia de la següent manera: un 28,5% tenia menys de 18 anys, un 5,7% entre 18 i 24, un 20,5% entre 25 i 44, un 21,5% de 45 a 64 i un 23,8% 65 anys o més.
L'edat mediana era de 40,9 anys. Per cada 100 dones hi havia 115,32 homes. Per cada 100 dones de 18 o més anys hi havia 102,37 homes.
La renda mediana per habitatge era de 24.464 $ i la renda mediana per família de 29.000 $. Els homes tenien una renda mediana de 21.875 $ mentre que les dones 14.750 $. La renda per capita de la població era de 9.846 $. Aproximadament el 33,3% de les famílies i el 43,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pakala Village». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Pakala Village». American Fact Finder. Oficina del Cens dels Estats Units, 15-09-2010.
# Lake Mohegan

Lake Mohegan és una concentració de població designada pel cens dels Estats Units a l'estat de Nova York. Segons el cens del 2000 tenia 5.979 habitants.

## Demografia

Segons el cens del 2000, Lake Mohegan tenia 5.979 habitants, 1.975 habitatges, i 1.520 famílies. La densitat de població era de 796 habitants per km².
Dels 1.975 habitatges en un 43,1% hi vivien nens de menys de 18 anys, en un 65,2% hi vivien parelles casades, en un 9% dones solteres, i en un 23% no eren unitats familiars. En el 18,9% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,26.
Per edats la població es repartia de la següent manera: un 28,8% tenia menys de 18 anys, un 7,6% entre 18 i 24, un 32,7% entre 25 i 44, un 22,1% de 45 a 60 i un 8,8% 65 anys o més.
L'edat mediana era de 35 anys. Per cada 100 dones de 18 o més anys hi havia 95,2 homes.
La renda mediana per habitatge era de 80.719 $ i la renda mediana per família de 88.903 $. Els homes tenien una renda mediana de 59.219 $ mentre que les dones 39.648 $. La renda per capita de la població era de 29.945 $. Entorn del 3,5% de les famílies i el 4,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Mohegan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lake Mohegan». American Fact Finder. Oficina del Cens dels Estats Units, 12-01-2010.
# Mostóvaia (Novossibirsk)

* Per a altres significats, vegeu «Mostóvaia».
Mostóvaia (en rus: Мостовая) és un poble de l'óblast de Novossibirsk, a Rússia, que en el cens del 2010 no tenia cap habitant, pertany al districte de Novossibirsk.

## Referències

* ↑ «детский сад "Лукоморье"».
# Màrcia Furnil·la

Màrcia Furnil·la (en llatí Marcia Furnilla) va ser una emperadriu romana. Era filla de Quint Marci Barea Sura, i formava part de la branca plebea de la gens Màrcia. Era germana de Màrcia, mare de l'emperador Trajà.
Va ser la segona esposa de l'emperador Titus. Aquest se'n va divorciar després de la mort de la seva filla Júlia Flàvia, segons Suetoni. Alguns comentaristes proposen canviar el nom de Furnilla per Fulvia o Fulvilla, a partir d'una moneda que porta la llegenda Φουλβία Σεβαστή. Però la moneda és força dubtosa, i fins i tot si és genuïna potser es refereix a Fúlvia Plautil·la, l'esposa de Caracal·la. És improbable que s'hagués encunyat una moneda en honor d'una dona que s'havia divorciat i que se li hagués de donar el títol d'Augusta.

## Referències

* ↑ [https://quod.lib.umich.edu/m/moa/acl3129.0002.001/950?rgn=full+text;view=image;q1=MarciaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 940. ]
# Procopi (emperador)

Procopi (Procopius (Προκόπιος) fou emperador romà a la part oriental de l'Imperi del 365 al 366. Era parent (cosí) de Julià l'Apòstata a través de la mare de Julià, Basilina, que fou la segona dona de Constantí, segon fill de Constanci Clor.
Va néixer a Cilícia vers el 326. Constanci II el va fer el seu secretari i el va nomenar tribú militar. Julià el va nomenar comes i li va donar el govern de Mesopotàmia durant la guerra contra Pèrsia el 363. Fou llavors quan Julià l'hauria designat hereu pel cas de morir.
Fou però Jovià el que es va proclamar emperador a la mort de Julià. Procopi va rebre l'encàrrec de conduir el cos de l'emperador a Tars; Jovià sospitava de la seva lleialtat, i Procopi es va dirigir a Cesarea de Capadòcia en lloc de retornar als quarters imperials, el que va confirmar les sospites de l'emperador, que va enviar tropes contra Procopi, que es va escapar amb la seva família cap al Bòsfor Cimmeri.
Recelós de ser traït pels bàrbars, va deixar el país i va tornar a l'Àsia Menor secretament i quan el seu retorn fou finalment conegut per Valentinià I i Valent, successors de Jovià (364) es va amagar a les muntanyes a casa d'un senador de nom Estrategi, que vivia prop de Calcedònia.
Estrategi el va ajudar i junts van trobar nombrosos partidaris a Constantinoble, oposats a Valent. L'eunuc Eugeni fou un dels principals còmplices de Procopi i es va manifestar disposat a deposar a Valent i donar-li l'Imperi oriental; el complot va esclatar el 365 i fou proclamat emperador el 28 de setembre del 365 mentre Valent era a Cesarea de Capadòcia.
L'emperador es va dirigir cap a la capital per recuperar el poder mentre Procopi anava a l'Àsia Menor amb un exèrcit amb el que va arribar fins al riu Sangari i va aconseguir que un cos del seu rival desertés cap al seu bàndol. No obstant això, Valent va arribar davant Calcedònia, que va assetjar, però fou derrotat sota les seves muralles i es va haver de retirar a Frígia; Marcel, general de Procopi, va ocupar llavors Cízic i així Procopi va esdevenir amo de Bitínia.
Totes aquestes victòries el van fer confiar i la seva conducta posterior li va procurar la pèrdua de suports. A la primavera del 366 la guerra es va reprendre, i l'exèrcit de Procopi, dirigit pel príncep persa Hormisdes, refugiat a l'Imperi, fou derrotat pel general Arbetió (Arbetion). La batalla decisiva es va lliurar a Bacòlia a Frígia el 27 de maig del 366: Procopi dirigia el seu exèrcit i Valent l'oposat. Finalment, Procopi fou derrotat i va haver de fugir amb alguns fidels. Es va refugiar a les muntanyes on al cap de pocs dies fou agafat per dos dels seus propis servidors i entregat a Valent, que immediatament el va fer executar (junt amb els dos traïdors). Els partidaris de Procopi van patir una ferotge repressió.
# Loro Boriçi

Loro Boriçi (Shkodër, 4 d'agost de 1922 - Tirana, 24 d'abril de 1984) fou un futbolista albanès de les dècades de 1940 i 1950 i entrenador. Fou 23 cops internacional amb la selecció albanesa. Pel que fa a clubs, defensà els colors de Partizan Tirana, Vllaznia i Lazio.

## Referències

* 1 2 «Loro Borici, kollos i futbollit shqiptar». Shkodra Sport. Shkodra Sport [Consulta: 14 agost 2015].
* ↑ Serie A Statistics
# Lipovka (Tambov)

* Per a altres significats, vegeu «Lipovka».
Lipovka (en rus: Липовка) és un poble de l'óblast de Tambov, a Rússia, segons el cens del 2010 tenia 187 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Ricardo Álvarez Puig

* Per altres persones anomenades Ricardo Álvarez, vegeu Ricardo Álvarez.
* Per altres persones anomenades Richi, vegeu Richi.
Ricardo Álvarez Puig, també conegut com a Richi (11 de setembre del 1984 a Vigo, Galícia), és un futbolista professional gallec, que juga com a defensa.

## Enllaços externs

* Perfil a BDFutbol (anglès)
* Perfil a Futbolme (castellà)
* Perfil a PlayerHistory (anglès)
# Ottolino Zoppo

Ottolino Zoppo fou un diplomàtic del ducat de Milà del segle XV
El 1426 va pactar la pau entre el ducat de Milà i l'Antiga Confederació Suïssa, i en 1435, sent ambaixador de Felip Maria Visconti a Gaeta, que es va posar sota la protecció milanesa, i el va advertir de la possibilitat que Alfons el Magnànim, que ambicionava el Regne de Nàpols, ataqués el seu port, i el servís de cap de pont per les seves ambicions, i Visconti va enviar Francesco Spinola amb 800 homes, dels quals 400 eren ballesters, a defensar la ciutat

## Referències

* ↑ Adami, Vittorio. Storia documentata dei confini del regno d'Italia: Confine italo-svizzero (en italià). Istituto Poligrafico dello Stato, 1927, p. 28.
* ↑ Lalli, Domenico. Le vite de'Re di Napoli (en italià), 1737, p. 261.
# Lake Norman of Catawba

Lake Norman of Catawba és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 4.744 habitants.

## Demografia

Segons el cens del 2000, Lake Norman of Catawba tenia 4.744 habitants, 1.988 habitatges i 1.455 famílies. La densitat de població era de 95,7 habitants per km².
Dels 1.988 habitatges en un 25,7% hi vivien nens de menys de 18 anys, en un 64,7% hi vivien parelles casades, en un 5,7% dones solteres, i en un 26,8% no eren unitats familiars. En el 21,3% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,77.
Per edats la població es repartia de la següent manera: un 19,6% tenia menys de 18 anys, un 5,8% entre 18 i 24, un 29,8% entre 25 i 44, un 32,6% de 45 a 60 i un 12,2% 65 anys o més.
L'edat mediana era de 42 anys. Per cada 100 dones de 18 o més anys hi havia 101,8 homes.
La renda mediana per habitatge era de 50.367 $ i la renda mediana per família de 55.192 $. Els homes tenien una renda mediana de 40.250 $ mentre que les dones 28.650 $. La renda per capita de la població era de 27.278 $. Entorn del 5,6% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Norman of Catawba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Lake Norman of Catawba». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mostóvaia (Vólogda)

* Per a altres significats, vegeu «Mostóvaia».
Mostóvaia (en rus: Мостовая) és un poble de l'óblast de Vólogda, a Rússia. En el cens del 2010 tenia 12 habitants.

## Referències

* ↑ [http://std.gmcrosstata.ru/webapi/opendatabase?id=VPN2002_2010L Arxivat 2014-06-09 a Wayback Machine. Всероссийские переписи населения 2002 и 2010 годов (en rus).
# Màrfino

«Màrfino» té aquests significats:
* Màrfino (Astracan), localitat de l'óblast d'Astracan, a Rússia
* Màrfino (Saràtov), localitat de l'óblast de Saràtov, a Rússia
# Puig Bernat

Puig Bernat és el nom dels següents llocs:
* Puig Bernat (Vallirana), muntanya del Baix Llobregat
* Puig Bernat (Olesa de Bonesvalls), muntanya entre de Olesa de Bonesvalls i Vallirana on hi ha el radar i que no s'ha de confondre amb l'anterior, més baixa.
* Puig Bernat (Amer), muntanya de la Selva
# Lorne Balfe

Lorne Balfe (Inverness, 23 de febrer de 1976) és un compositor i productor escocès.

## Discografia

2012
* El cavaller fosc: la llegenda reneix (música de Hans Zimmer) (música addicional)
* The Frozen Ground
* Assassin's Creed III
2011
* Sherlock Holmes: A Game of Shadows (amb Hans Zimmer) (música addicional)
* Kung Fu Panda 2 (música addicional)
* Skylanders: Spyro's Adventure (amb Hans Zimmer)
* Assassin's Creed: Revelations (amb Jesper Kyd)
* Crysis 2 (amb Hans Zimmer)
* The Dilemma (amb Hans Zimmer)
2010
* Verizon
* Megamind (amb Hans Zimmer)
* Inception (música addicional)
* Ironclad
* Assassin's Creed: Brotherhood (Tràiler)
* Salinger (Documental sobre J. D. Salinger)
2009
* Àngels i dimonis (música addicional)
* Transformers: Revenge of the Fallen (música addicional)
* Sherlock Holmes (música de Hans Zimmer) (música addicional)
* Crying With Laughter
* Call of Duty: Modern Warfare 2 (amb Hans Zimmer)
* World War II in HD (Documental)
# Lipovec (Žilina)

* No s'ha de confondre amb Lipovec (Banská Bystrica).
Lipovec (hongarès: Lamosfalva) és un poble i municipi d'Eslovàquia que es troba a la regió de Žilina, al centre-nord del país.
# Ricardo van Rhijn

Ricardo van Rhijn (Leiden, 13 de juny de 1991) és un jugador professional de futbol neerlandès d'ascendència de Curaçao, que juga com a lateral dret a l'Eredivisie amb l'AFC Ajax i la Selecció dels Països Baixos
# Olenevod

Olenevod (en rus: Оленевод) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 823 habitants.

## Referències

* ↑ «Maps, Weather, and Airports for Prokhladnoye, Russia». www.fallingrain.com. [Consulta: 3 març 2018].
# Lennilenapeïta

La lennilenapeïta és un mineral de la classe dels silicats, que pertany al grup de l'estilpnomelana. Rep el nom per la tribu indígena Lenni Lenape, que va habitar la zona dels voltants de Franklin. Les paraules "Lenni Lenape" signifiquen "el poble original" en la llengua algonquina de l'època.

## Característiques

La lennilenapeïta és un silicat de fórmula química K$_{6-7}$(Mg,Mn,Fe,Zn)$_{48}$(Si,Al)$_{72}$(O,OH)$_{216}$·16H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1984. Cristal·litza en el sistema triclínic. La seva duresa a l'escala de Mohs és 3.
Segons la classificació de Nickel-Strunz, la lennilenapeïta pertany a «09.EG - Fil·losilicats amb xarxes dobles amb 6-enllaços més grans» juntament amb els següents minerals: cymrita, naujakasita, manganonaujakasita, dmisteinbergita, kampfita, strätlingita, vertumnita, eggletonita, ganofil·lita, tamaïta, coombsita, zussmanita, franklinfilita, parsettensita, estilpnomelana, latiumita, tuscanita, jagoïta, wickenburgita, hyttsjoïta, armbrusterita, britvinita i bannisterita.

## Formació i jaciments

Va ser descoberta a la mina Franklin, a la localitat de Franklin, dins el comtat de Sussex (Nova Jersey, Estats Units). També ha estat descrita a Longvale, al comtat de Mendocino (Califòrnia, Estats Units), i a la mina Arschitza, a la província de Suceava (Romania). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Lennilenapeite» (en anglès). Mindat. [Consulta: 8 febrer 2020].
# Mostóvaia

«Mostóvaia» té aquests significats:
* Mostóvaia (Vólogda), localitat de l'óblast de Vólogda, a Rússia
* Mostóvaia (Novossibirsk), localitat de l'óblast de Novossibirsk, a Rússia
# Morena gegant

La morena gegant (Gymnothorax javanicus) és una espècie de peix de la família dels murènids i de l'ordre dels anguil·liformes. que es troba des del Mar Roig i l'Àfrica oriental fins a les Illes Marqueses, Pitcairn, les Illes Ryukyu, les Hawaii i Nova Caledònia.
Els mascles poden assolir els 300 cm de longitud total.
Hi ha informes d'enverinament per ciguatera.

## Referències

* ↑ «Gymnothorax javanicus». Catalogue of Life. (anglès)
* ↑ The Taxonomicon (anglès)
* 1 2 FishBase (anglès)
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Halstead, B.W., P.S. Auerbach i D.R. Campbell, 1990. A colour atlas of dangerous marine animals. Wolfe Medical Publications Ltd, W.S. Cowell Ltd, Ipswich, Anglaterra. 192 p.
# Punta el Fortí

La Punta el Fortí és una muntanya de 198 metres que es troba al municipi de la Granja d'Escarp, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya